Kapitola    09 Slovenská informačná služba

								

N Á V R H 
Z Á V E R E Č N É H O  Ú Č T U
Z A  R O K  2010

PREDKLADÁ:

Karol  M I T R Í K

Riaditeľ Slovenskej informačnej služby

OBSAH:

1.	Správa k návrhu záverečného účtu
2.	Tabuľková časť

Bratislava, apríl 2011

Obsah a štruktúra záverečného účtu
rozpočtovej kapitoly Slovenská informačná služba 
za rok 2010

1.	Správa o hospodárení kapitoly

1.1.	Súhrnná charakteristika kapitoly a jej hospodárenia v hodnotenom  rozpočtovom roku
      1.1.1. Charakteristika činnosti kapitoly
	      1.1.2. Zhodnotenie plnenia záväzných ukazovateľov rozpočtu kapitoly
	      1.1.3. Rozpočtové opatrenia

1.2.     Príjmy kapitoly
           1.2.1. Príjmy kapitoly podľa ekonomickej klasifikácie
           1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
	          zahraničia poskytnuté Slovenskej republike na základe medzinárodných 
                     zmlúv uzavretých  medzi Slovenskou republikou a inými štátmi

1.3.     Výdavky kapitoly 
           1.3.1. Výdavky kapitoly podľa ekonomickej klasifikácie 
           1.3.2. Výdavky kapitoly podľa funkčnej klasifikácie
           1.3.3. Vyhodnotenie plnenia programovej štruktúry kapitoly
           1.3.4. Výdavky kapitoly

1.6. Zhodnotenie zamestnanosti

2.	TABUĽKOVÁ  ČASŤ    

Tabuľka č. 1	 	Celkový prehľad príjmov a výdavkov  kapitoly SIS za rok 2010
Tabuľka č. 2	Výdavky kapitoly SIS podľa ekonomickej a funkčnej klasifikácie za rok 2010
Tabuľka č. 3		Finančné operácie kapitoly SIS za rok 2010 
Tabuľka č. 4		Záväzné ukazovatele kapitoly SIS za rok 2010 
Tabuľka č. 7	Agregovaná súvaha kapitoly SIS a rozpočtových organizácií v jej pôsobnosti za rok 2010
Tabuľka č. 8 	Agregovaný výkaz ziskov a strát kapitoly SIS a rozpočtových organizácií v jej pôsobnosti za rok 2010
Tabuľka č. 9 		Monitorovacia správa programovej štruktúry

1. Správa o hospodárení kapitoly

Návrh záverečného účtu rozpočtovej kapitoly Slovenská informačná služba za rok 2010 predložený do Osobitného kontrolného výboru NR SR na kontrolu činnosti  SIS obsahuje utajované skutočnosti klasifikované v stupni utajenia „DÔVERNÉ“. Návrh záverečného  účtu predkladaný vláde Slovenskej republiky a Ministerstvu financií Slovenskej republiky neobsahuje v zmysle Smernice MF SR na vypracovanie záverečných účtov kapitol štátneho rozpočtu utajované skutočnosti.

1.1. Súhrnná charakteristika kapitoly a jej hospodárenia v hodnotenom          
       rozpočtovom roku
	
1.1.1.	Charakteristika činnosti kapitoly   
           	
Vládny návrh zákona o štátnom rozpočte na rok 2010 bol prerokovaný v orgánoch Národnej rady Slovenskej republiky a schválený dňa 04. 11. 2009 zákonom č. 497/2009 Z. z. 

Nadväzne na bod C.1. uznesenia vlády SR č. 692 zo dňa 30. 09 2009 k návrhu rozpočtu verejnej správy na roky 2010 až 2012 boli Ministerstvom financií SR listom č. MF/028560/2009-441 zo dňa 01. 12. 2009 oznámené záväzné ukazovatele štátneho rozpočtu pre kapitolu Slovenská informačná služba.

Ministerstvo financií SR v nadväznosti na zákon o štátnom rozpočte na rok 2010 a § 6 zákona NR SR č. 523/2004 o rozpočtových pravidlách verejnej správy a o zmene a doplnení niektorých zákonov oznámilo Dodatkom k rozpisu záväzných ukazovateľov štátneho rozpočtu na rok 2010 za oblasť zamestnanosti  limity počtu príslušníkov a zamestnancov zároveň s objemom mzdových prostriedkov pre príslušníkov a zamestnancov. Oznámenie limitov bolo vykonané osobitným listom č. MF-D-141/2009 zo dňa 16. 12. 2009, nakoľko sú utajovanou skutočnosťou klasifikovanou v stupni utajenia DÔVERNÉ.

Zákonom o štátnom rozpočte na rok 2010 bola schválená valorizácia miezd a platov príslušníkov vo výške 1 % a občianskych zamestnancov vo verejnej službe vo výške 1 % od 1. 1. 2010 v zmysle Kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov na rok 2010.

Z bodu C.6. cit. uznesenia vlády SR č. 692/2009 vyplynulo pre správcu kapitoly predložiť v elektronickej forme Ministerstvo financií SR prostredníctvom Rozpočtového informačného systému (ďalej len RIS) podrobný rozpis rozpočtových prostriedkov kapitoly na základe výdavkov schválených NR SR podľa funkčného a ekonomického členenia rozpočtovej klasifikácie platnej pre rok 2010 vrátane rozpisu podľa programov. 

Počas príprav štátneho rozpočtu boli pôvodne navrhované limity východísk kapitoly Slovenská informačná služba zo strany Ministerstva financií SR modifikované, požadované prioritné tituly do návrhu východísk zapracované neboli. Po vzájomných rokovaniach výsledný návrh záväzných limitov kapitoly SIS predložilo Ministerstvo financií SR na schválenie vláde SR, z dôvodu schválenia rozpočtu pre kapitolu SIS bez pozmeňovacích návrhov  Ministerstvo financií SR preklopilo rozpis vládneho návrhu rozpočtu do schváleného rozpisu NR SR.

Po zapracovaní rozpisu limitov sú záväzné ukazovatele štátneho rozpočtu na rok 2010 pre kapitolu Slovenská informačná služba  nasledovné:

Text											 (v eurách)
I.  PRÍIJMY KAPITOLY								       
    A. Záväzný ukazovateľ								   160 000
    B. Prostriedky z rozpočtu EÚ								   0

II. VÝDAVKY KAPITOLY CELKOM (A+B)				         43 299 866
v tom:
    A. Výdavky bez prostriedkov z rozpočtu EÚ				          43 299 866
z toho:
     A.3. kapitálové výdavky bez prostriedkov na spolufinancovanie	              996 000    
   B. Prostriedky z rozpočtu EÚ								    0
        Kapitola SIS nemá žiadne schválené prostriedky z EÚ.

   C. Výdavky na spolufinancovanie ŠR						    0
        Kapitola SIS nemá v rozpočte schválené žiadne výdavky na spolufinancovanie s inými kapitolami štátneho rozpočtu.
   
   D. Účelové prostriedky							         43 299 866
        Všetky rozpísané výdavky kapitoly na  plnenie úloh vyplývajúcich zo schváleného programu.

   E. Rozpočet kapitoly podľa programov	
        Kapitola SIS má schválený jeden program na všetky rozpísané prostriedky: 
      
        06T  INFORMAČNÁ ČINNOSŤ  				 		43 299 866
Kód programu	     Názov programu	
					
06T01 - Spravodajská činnosť
06T02 - Bezpečnostné previerky
06T03 - Riadenie, podpora, kontrola
06T0301 - Rozvoj technologickej infraštruktúry (RTI)
06T0302 - Podporné činnosti
(Rozpočet na podprogramy, projekty a prvky nie je záväzným ukazovateľom.)
    
           Zámer programu: 

	kvalitné, úplné a včasné informácie o činnostiach ohrozujúcich politické a ekonomické ciele SR.  

           Cieľ programu: 
	
	splniť 100% plánovaných úloh v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb.
  
	Kľúčové ciele informačnej služby pre program Informačná činnosť vyplývajú z Programového vyhlásenia vlády Slovenskej republiky, ktorým sa vláda zaviazala chrániť vnútorný poriadok a bezpečnosť občanov pred zločinnosťou všetkého druhu, kriminálnymi živlami, organizovaným zločinom a medzinárodným terorizmom. 

	V kontexte Národného akčného plánu boja proti terorizmu prijímať opatrenia na zlepšenie pripravenosti štátu, predvídať a účinne reagovať na hrozbu možného teroristického útoku, zlepšiť koordináciu, spoluprácu v súčinnosti medzi spravodajskými službami, políciou a ďalšími relevantnými orgánmi a v boji s terorizmom a organizovaným zločinom podporovať špecializované útvary a zložky. 
	
	Schválené návrhy limitov rozpočtu verejnej správy pre kapitolu Slovenská informačná služba na rok 2010 boli v objeme postačujúcom len na zabezpečenie obligatórnych osobných výdavkov na mzdy a odvody do poisťovní, čiastočne  na bežnú prevádzku a spotrebu. 

	

	V oblasti kapitálových výdavkov, dlhodobo podhodnotenej, neboli schválené prioritné výdavkové tituly a schválený limit finančných prostriedkov nepostačoval na rozvojové výdavky najmä na obmenu a modernizáciu informačných technológií, dopravnej techniky a na dostatočnú bezpečnosť informačných sietí, spojenia a šifrovej ochrany informácií.

	Z uvedených dôvodov kapitola Slovenská informačná služba počas rozpočtového roka požadovala od Ministerstva financií SR zvýšenie limitov v oblasti bežnej spotreby. Ministerstvo financií SR  prehodnotilo vážnu situáciu v oblasti prevádzkových výdavkov a zvýšilo kapitole limit výdavkov na tovary a služby.

	Po vykonaných zmenách v rozpočte kapitoly Slovenská informačná služba v roku 2010 boli realizované plánované úlohy kapitoly v programe Informačná činnosť. Vykonané rozpočtové opatrenia, ktoré menili limity záväzných ukazovateľov sú podrobnejšie uvedené v ďalšom texte materiálu.  

Merateľné ukazovatele schválených zámerov a cieľov sú po schválení MF SR stanovené v percentách, ciele programu Informačná činnosť boli plnené priebežne. 

 Monitorovanie programovej štruktúry bolo vypracované podľa pokynov MF SR jedenkrát ročne na základe skutočného čerpania výdavkov a priložené v Záverečnom účte rozpočtovej kapitoly Slovenská informačná služba za rok 2010.

1.1.2.	Zhodnotenie plnenia záväzných ukazovateľov rozpočtu kapitoly 

Limit celkových výdavkov bol schválený v objeme 43 299 886 eur a upravený rozpočtovým opatrením na objem 46 555 400 eur. Celkové čerpanie výdavkov kapitoly k 31. 12. 2010 bolo vo výške 46 555 400 eur.

	Čerpanie výdavkov celkom v zmysle záväzných ukazovateľov rozpočtu  2010 je uvedené v nasledujúcom tabuľkovom prehľade: 

	
	Z tabuľkového prehľadu je zrejmé, že výdavky za kapitolu celkom boli v sledovanom období čerpané na 100 % z celoročne rozpísaného rozpočtu po vykonaných rozpočtových opatreniach na rok 2010. 

	 Na základe analýz čerpania rozpočtu vyplýva, že kapitola nemala dostatok  finančných prostriedkov na bežnú prevádzkovú činnosť v oblasti zabezpečovania tovarov a služieb. Vykonané rozpočtové opatrenia MFSR ako i vnútorné rozpočtové opatrenia - presuny z osobných výdavkov do vecných boli nevyhnuté na zabezpečenie prevádzkyschopnosti služby.

Všetky záväzné ukazovatele rozpočtu určené rozpisom záväzných ukazovateľov stanovených zákonom o štátnom rozpočte na rok 2010 boli splnené. 

1.1.3. Rozpočtové opatrenia kapitoly SIS v roku 2010

Rozpočtové opatrenie MF SR č. 1

- povolené prekročenie limitu výdavkov
Ministerstvo financií Slovenskej republiky oznámilo listom č. MF/009223/2010-441 zo dňa 25. 01. 2010 v nadväznosti na žiadosť kapitoly  č. 83/52-15/2010 zo dňa 08. 01. 2010 a v súlade s ustanovením § 2 zákona č. 497/2009 Z. z. o štátnom rozpočte na rok 2010, splnomocnením podľa časti D. uznesenia vlády SR č. 692 z 30. 09. 2009 k návrhu rozpočtu verejnej správy na roky 2010 – 2012 a v zmysle ustanovenia § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia záväzných ukazovateľov kapitoly nasledovne:

text							      v eurách
II. Výdavky kapitoly celkom (A+B)    		    2 655 514
     D. Rozpočet kapitoly podľa programov            2 655 514
     z toho
     06T Informačná činnosť                                   2 655 514.

Povolené prekročenie limitu výdavkov bolo vykonané na základe požiadavky kapitoly SIS v oblasti bežných výdavkov na zabezpečenie prevádzkyschopnosti informačnej služby.

Rozpočtové opatrenie MF SR č. 2

- povolené prekročenie limitu výdavkov
Ministerstvo financií Slovenskej republiky oznámilo listom č. MF/010366/2010-441 zo dňa 10. 02. 2010 v súlade s ustanovením § 2 zákona č. 497/2009 Z. z. o štátnom rozpočte na rok 2010, splnomocnením podľa časti D. uznesenia vlády SR č. 692 z 30. 09. 2009 k návrhu rozpočtu verejnej správy na roky 2010 – 2012 a v zmysle ustanovenia § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia záväzných ukazovateľov kapitoly nasledovne:

text							      v eurách
II. Výdavky kapitoly celkom (A+B)    		    200 000
     D. Rozpočet kapitoly podľa programov            200 000.

Rozpočtové opatrenie bolo vykonané na žiadosť kapitoly presunom rozpočtových prostriedkov kapitol MV SR a Úradu vlády SR a použité na prevádzku služby.

Rozpočtové opatrenie MF SR č. 3

- povolené prekročenie limitu výdavkov
Ministerstvo financií Slovenskej republiky oznámilo listom č. MF/011584/2010-441 zo dňa 26. 02. 2010 v súlade s ustanovením § 2 zákona č. 497/2009 Z . z. o štátnom rozpočte a v zmysle ustanovenia § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia limitu výdavkov – rozpočtové opatrenie nasledovne:

text							      v eurách
II. Výdavky kapitoly celkom (A+B)    		    100 000
     D. Rozpočet kapitoly podľa programov            
           z toho
         06T Informačná činnosť                               100 000.

Povolené prekročenie limitu výdavkov bolo vykonané na realizáciu úloh vyplývajúcich z uznesenia vlády SR č. 36 z 13. 01. 2010.

Rozpočtové opatrenie MF SR č. 4

- povolené prekročenie limitu výdavkov
Ministerstvo financií Slovenskej republiky oznámilo listom č. MF/011631/2010-441 zo dňa 26. 02. 2010 v nadväznosti na žiadosť kapitoly č. 83/52-15-9/2009 zo dňa 24. 02. 2010 v súlade s ustanovením § 2 zákona č. 497/2009 Z . z. o štátnom rozpočte a v zmysle ustanovenia § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia limitu výdavkov – rozpočtové opatrenie nasledovne:

text							      v eurách
II. Výdavky kapitoly celkom (A+B)    		    300 000
	     z toho:
	     A.3. kapitálové výdavky (700)(kód zdroja 1319)  300 000			
     D. Rozpočet kapitoly podľa programov             300 000
         06T Informačná činnosť		                300 000.

Rozpočtové opatrenie bolo vykonané na žiadosť informačnej služby z dôvodu nedostatku finančných prostriedkov v oblasti kapitálových výdavkov na plnenie úloh, na ktoré neboli schválené finančné prostriedky v rozpočte kapitoly na rok 2010.

Slovenská informačná služba v právomoci správcu kapitoly v roku 2010 vykonala 47 vnútorných rozpočtových opatrení. 

1.2.  Príjmy kapitoly 

		Limit príjmov SIS bol stanovený v objeme 160 000 eur. Čerpanie príjmov bolo vo výške 225 246 eur, t. j. 140,78%. Príjmy kapitoly Slovenská informačná služba majú nedaňový charakter a tvorili sa z poplatkov za služby (za ubytovanie príslušníkov v ubytovni), z nepriemyselného a náhodného predaja, z dobropisov, škôd (spôsobených príslušníkmi informačnej služby na majetku z predchádzajúcich rokov). Plnenie limitu príjmov v roku 2010 bolo nerovnomerné, vo februári bolo zvýšené predovšetkým  z dôvodu mimoriadneho jednorazového presunu výdavkov z účtu cudzích prostriedkov z nevyčerpaných výdavkov  rozpočtového roku 2009. V ďalších mesiacov bolo čerpanie štandardné.

1.2.1.  Príjmy kapitoly podľa ekonomickej klasifikácie

Čerpanie príjmov  k 31. 12. 2010 podľa ekonomickej klasifikácie je uvedené v nasledujúcej tabuľke:

Príjmy (200) v eurách	
Pod-
položka	Ukazovateľ	
   Rozpis  
	Čerpanie k 31. 12. 2010	
200	Nedaňové príjmy	160 000	225 246	
z toho:	
212	Príjmy z vlastníctva	4 000	4 994	
v tom:				
212002	Z prenajatých pozemkov	4 000 	4 994	
222	Pokuty, penále a iné sankcie	0	25	
v tom:				
222003	Za porušenie predpisov	0	25	
223 	Poplatky a platby z nepriemys.  náhodného predaja a služieb	70 000	59 516	
v tom:	
223001	Za predaj výrobkov, tovarov a služieb 	70 000	59 516	
292	Ostatné príjmy	86 000	160 711	
v tom:	
292012	Dobropisy	10 000	12 811	
292017	Vratky	10 000	116 351	
292027	Iné	66 000	31 549	

1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
          zahraničia poskytnuté Slovenskej republike na základe medzinárodných 
          zmlúv uzavretých  medzi Slovenskou republikou a inými štátmi
	
Rozpočtová kapitola Slovenská informačná služba nedisponuje so žiadnymi výdavkami z rozpočtu Európskej únie ani inými prostriedkami poskytnutými zo  zahraničia. 

1.3. Výdavky kapitoly

Limit celkových výdavkov bol schválený v objeme 43 299 886 eur a upravený rozpočtovým opatrením na objem 46 555 400 eur. Celkové čerpanie výdavkov kapitoly k 31. 12. 2010 bolo vo výške 46 555 400 eur.

1.3.1. Výdavky kapitoly podľa ekonomickej klasifikácie

Rozdelenie výdavkov po vykonaných rozpočtových opatreniach z pohľadu vecných výdavkov (t. j. prevádzkových, ktoré zahŕňajú kategórie 630-tovary a služby a 710-obstarávanie kapitálových aktív) a osobných výdavkov (zahŕňajúce kategórie 610 – mzdy, platy, 620 – poistné a 640 – bežné transfery jednotlivcom) je nasledovné: 

- osobné výdavky (610+620+640):		34 774 586 €
- vecné výdavky (630+710):			    11 780 814 €.

	Pomer výdavkov kapitoly je 75% : 25% v neprospech vecných výdavkov. Podrobnejšiu analýzu výdavkov podľa ekonomickej klasifikácie uvádzame v nasledujúcom texte. 

Bežné výdavky (600)

	Čerpanie bežných výdavkov rozpočtu rozpočtovej kapitoly Slovenská informačná služba (schválených v objeme 42 303 886 eur) bolo vo výške 45 259 400 eur.  Vyššia potreba bežných prevádzkových výdavkov vyplýva aj z nerealizovania rozvojových kapitálových výdavkov na modernizáciu informačných technológií, požadovaných v prioritných výdavkových tituloch na rok 2010 i v predchádzajúcich rozpočtových obdobiach. 

Tovary a služby (630)

	Výdavky v kategórii 630 – tovary a služby boli k 31. 12. 2010 čerpané v  objeme 10 873 092 eur, t. j. na 100 %.

	V kategórii 630 sú začlenené i výdavky na osobitné finančné prostriedky pre účely spravodajskej činnosti. Rozpočtové opatrenia MF SR č. 1, 2 a 3/2010 boli realizované ihneď na plnenie úloh v zmysle uznesení vlády SR. V tejto kategórii sa v plnom rozsahu premietla nevyhnutnosť vykonania rozpočtových opatrení nielen zo strany MF SR, ale aj realizácia vnútorných rozpočtových opatrení- presunov, bez realizácie ktorých bol objem finančných prostriedkov na zabezpečenie obstarávania výdavkov na bežnú prevádzkovú spotrebu informačnej služby nepostačujúci.
	
Tabuľkový prehľad rozpisu a čerpania kategórie 630 – tovary a služby na jednotlivé položky:

631 – cestovné, z položky boli uhrádzané cestovné náhrady, ktoré súvisia s činnosťou služby v oblasti úhrad zákonných nárokov v súvislosti so služobnými cestami a s náhradami za preloženie a prevelenie, 
632 – energie, voda a komunikácie, celková spotreba energií súvisí tiež s väčším počtom používaných prevádzkových objektov a rozširovaním informačných technológií a z dôvodu úprav cien energií a vodného a stočného,
 
633 – materiál, čerpanie je proporcionálne, podstatnú časť čerpania  položky tvorili výdavky na výpočtovú techniku, spojovaciu a operatívnu techniku a softvér, na položke boli najviac realizované rozpočtové opatrenia z dôvodu nedostatočnej výšky pôvodne schválených rozpočtových prostriedkov.

634 – dopravné, čerpanie bolo proporcionálne, z položky sa uhrádzali hlavne poplatky za spotrebu pohonných hmôt vyplývajúcich používaním služobných motorových vozidiel. 

635 – rutinná a štandardná údržba, na položke boli uhrádzané  pravidelné platby za servisné zmluvy na informačné technológie, hradené boli aj výdavky súvisiace s údržbou výpočtovej a monitorovacej techniky.

636 – nájomné, čerpanie na položke vyplývalo  z harmonogramu uhrádzania zmluvných platieb na prenájom prevádzkových priestorov (spojovacie zariadenia a pod.)  a prenájom priestorov potrebných na činnosť informačnej služby.

637 – služby, položka služby je v štruktúre rozpočtu kapitoly objemovo najväčšia z dôvodu začlenenia Osobitných finančných prostriedkov a okamžitej realizácie rozpočtových opatrení. Z položky boli vyplácané úhrady za odevné, t. j. príspevok  na civilné odievanie príslušníkom za rok, uhradené boli dane z nehnuteľností, pravidelné odvody do Sociálneho fondu v zmysle platných predpisov, úhrada za služby poskytnuté informačnej službe formou outsourcingu a pod. Na položke bolo najväčšie bremeno nedostatku finančných prostriedkov, preto práve na tejto položke bolo vykonané rozpočtové opatrenie MF SR – navýšenie rozpočtových prostriedkov na činnosť služby.

Bežné transfery (640)
	Čerpanie výdavkov v kategórii 640 – bežné transfery bolo vo výške 1 686 425 eur, t. j na 100%. Na položkách boli čerpané najmä výdavky za náhrady mzdových výdavkov počas prvých 10 dní práceneschopnosti príslušníkov. V uvedenej kategórii, ktorá je priradená k osobným výdavkom, bolo vykonané vnútorné rozpočtové opatrenie – presun do vecných výdavkov.

Kapitálové výdavky (700)

	Čerpanie kapitálových výdavkov bolo v sledovanom období k 31. 12. 2010 v objeme 1 296 000 eur v programe 06T Informačná činnosť, t. j. 100% z rozpísaných výdavkov po realizácii rozpočtového opatrenia MF SR.

Z celkového objemu finančných prostriedkov vyčlenených na kapitálové výdavky bolo čerpaných cca 32,5% (421 427€) na upgrade informačných technológií, 28,6% (370 940€) na techniku pre spravodajsko-operatívne účely  a 38,9 % (503 633€) na zabezpečenie ochrany utajovaných skutočností.
	
Obstarávanie kapitálových aktív (710)
 
Slovenská informačná služba rozpočtuje kapitálové výdavky v kategórii 710 – Obstarávanie kapitálových aktív. Na položke Obstarávanie kapitálových aktív bolo vykonané rozpočtové opatrenie na zabezpečenie techniky v objeme 300 000 eur. Čerpanie v kategórii predstavovali výdavky výzbrojného materiálu, na realizáciu úloh vyplývajúcich z rozpočtového opatrenia  a na obnovu interiérového vybavenia pri plnení zákona o ochrane utajovaných skutočnosti, výdavky na nákup technológií a komponentov špeciálnej techniky a iné.

1.3.2. Výdavky kapitoly podľa funkčnej klasifikácie

	Na členenie výdavkov Slovenská informačná služba používa len jednu číselnú funkčnú klasifikáciu 03.6.0.5. pre celý objem schválených finančných prostriedkov.
	V pôsobnosti kapitoly Slovenská informačná služba nie sú zriadené žiadne príspevkové organizácie.

1.3.3. Vyhodnotenie plnenia programovej štruktúry kapitoly

	Rozpočtová kapitola Slovenská informačná služba v roku 2010 rozpočtovala výdavky programovo alokované v jednom programe Informačná činnosť v celkovom objeme 48 101 866 €. Programová štruktúra bola totožná ako v predchádzajúcom roku, zahŕňala tri podprogramy a dva prvky, v ktorých sú rozpočtované výdavky v zmysle hlavných úloh informačnej služby v súlade s programovým vyhlásením  vlády SR. Z časového hľadiska je program časovo neohraničený. 

	Zámerom programu 06T Informačná činnosť bolo v roku 2010 zabezpečenie kvalitných, úplných a včasných informácií a plnenie úloh strategického zamerania. Cieľom bolo splniť plánované úlohy v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb. Úlohy boli podľa požiadaviek splnené na 100%.  

Cieľom podprogramu 06T01 Spravodajská činnosť  bolo v roku 2010 plniť úlohy pri získavaní, sústreďovaní a spracovaní informácií o činnostiach ohrozujúcich ústavné zriadenie, územnú celistvosť a zvrchovanosť SR. Úlohy stanovené cieľom boli splnené na 100 %. 

	Cieľ podprogramu 06T02 Ochrana utajovaných skutočností - Bezpečnostné previerky – kvalitné a rýchle vykonanie previerok personálnej a priemyselnej bezpečnosti fyzických a právnických osôb navrhovaných na styk s utajovanými skutočnosťami, ich bezpečné spracovávanie a uchovávanie bol splnený na 100%. Realizovalo sa zabezpečenie ochrany utajovaných skutočností najmä na stavebné úpravy objektov, miestností pre manipuláciu s utajovanými skutočnosťami, zabezpečovaciu techniku a nákup certifikovaných šifrátorov a trezorov.   

	Zámerom podprogramu 06T03 Riadenie, podpora, kontrola  bolo v roku 2010 skvalitniť činnosť podporných útvarov na zabezpečenie činnosti spravodajských útvarov a cieľom plniť úlohy pri zabezpečovaní činnosti informačnej služby v oblasti materiálno-technického zabezpečenia, správy zvereného majetku štátu, ochrany objektov a riadnej činnosti vnútorných kontrolných orgánov. Úlohy boli plnené priebežne napriek nedostatku prostriedkov na materiálno technické zabezpečenie .

V prvku 06T0301 Rozvoj technologickej infraštruktúry bol v roku 2010 cieľ modernizácia informačných technológií realizovaný len čiastočne z dôvodu neschválenia navrhovaných prioritných titulov do rozpočtu. Zo schválených kapitálových výdavkov boli z RTI zaobstarané výdavky na doplnenie monitorovacej, spojovacej a šifrovej techniky.
 
Projekt 06T0302 Podporné činnosti v roku 2010 mal  za cieľ vykonávať vnútornú kontrolu hospodárenia so zvereným majetkom štátu pri ochrane utajovaných skutočností, pri prevencii odhaľovania protiprávneho konania príslušníkov a zamestnancov a zvýšenie jazykovej a odbornej vzdelanosti príslušníkov. Uvedené ciele boli splnené. 

1.3.4.	Výdavky kapitoly
	Rozpočtová kapitola Slovenská informačná služba nehospodárila  v rozpočtovom roku 2010 s prostriedkami na spoločné programy Slovenskej republiky a Európskej únie. 

1.6. Zhodnotenie zamestnanosti
	Systemizácia a limity zamestnancov v členení na príslušníkov a občianskych zamestnancov vo verejnej službe boli v roku 2010 dodržané.